Han deltok i universiaden (studentlekene) i 2001, 2005 og 2007, og fikk sin beste individuelle plassering i normalbakken i Seefeld i 2005. Han var med i VM i 2005, 2007 og 2009, med 29. plass i normalbakken i Oberstdorf i 2005 som beste individuelle resultat. I OL i Torino (Pragelato) i 2006 ble han nummer 46 i både stor- og normalbakken, og var på Kasakhstans lag som kom på 12. plass i lagkonkurransen. Han ble nummer 36 av 39 deltakere i VM i skiflyging i Planica i 2010.